text: Star Wars invaderer Legoland
  10 februar 2011 kl. 13.05
  Legoland præsenterede i dag parkens nye attraktioner i 2011. Den helt store nyhed er et Star Wars-miniland med figurer af filmenes populære figurer.
  Når man har 1,7 millioner besøgende om året, må man hele tiden forny sig for at følge med.
  Derfor har Legoland i dag præsenteret årets nyheder i forlystelsesparken. 
  Når parken åbner den 2. april bliver det helt store trækplaster et Star Wars-miniland. Det vil bestå af en udstilling af de syv mest populære scener fra de seks film. Her kan man møde Luke Skywalker og alle de andre gamle kendinge.
  Det har krævet 1,5 millioner Lego-klodser for at bygge figurerne, som er lavet i målestoksforholdet 1:20. Star Wars-området bliver 140 kvadratmeter stort. 
  Udover Star Wars-universet kommer der nye beboerer i et kæmpe akvarium i området Atlantis by SEA LIFE - levende kæmpekrabber.
  